Eystein Knutzon

Eystein Withammer Knutzon (født 24. mars 1898 i Svelvik, død 17. mai 1956) var provisorfarmasøyt og NS-oppnevnt ordfører i Arendal fra januar 1943 til januar 1945.

Knutzon var sønn av apoteker Karl Johan Ludvig Knutzon og Henny Johanne Lovise Tonsberg, og han flyttet sammen med familien til Arendal som barn. Giftet seg med Astrid J. Kollstad (1899–1947). Både han og kona er begravet på Johanneskirkegården i Porsgrunn.

Knutzon var apoteker ved Svaneapoteket i Arendal, hvor hans far tidligere var innehaver. Da Knutzon var medlem av Nasjonal Samling fra november 1941 og ordfører i Arendal under andre verdenskrig fra februar 1943 til januar 1945, ble han suspendert som apoteker i 1945. Han ble året etter framdømt retten til å inneha offentlig tjeneste. Han ble i det norske landssvikoppgjøret idømt to års fengsel og 100 000 kr i inndragelse og bøter.

 Se også 
 Liste over ordførere i Arendal

 Referanser 

 Litteratur 
 Agderposten 9. mars 1946 – «To år for ordfører Eystein Knutzon»
 Ødegaard, Nils Kristian: Svaneapoteket i Arendal 125 år: 1870-1995, 1995

Kategori:Personer fra tidligere Svelvik kommune
Kategori:Ordførere i Arendal
Kategori:Norske apotekere
Kategori:NS-ordførere i Aust-Agder
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen